Ар’ен Робен

**Ар’ен Робен** (; нар. , Бедзюм, Нідэрланды) — нідэрландскі футбаліст, які выступае на пазіцыях нападніка ці вінгера. Ігрок нацыянальнай зборнай Нідэрландаў (2003—2017). З’яўляецца чэмпіёнам чатырох краін, гэта значыць Нідэрландаў, Англіі, Іспаніі і Германіі.

## Клубная кар’ера 
### Раннія гады 
Робен нарадзіўся і вырас у невялікім мястэчку Бедзюм, размешчаным побач з горадам Гронінген, дзе і пачаў гуляць у футбол у мясцовым клубе.

### «Гронінген» 
Гульня Робена і яго футбольныя здольнасці прыцягнулі ўвагу да яго скаўтаў клуба «Гронінген». У лістападзе 2000 года Робен упершыню апынуўся ў заяўцы першай каманды клуба, аднак на поле гэтак і не выйшаў. 3 снежня 2000 года ў матчы супраць «Валвейка» упершыню выйшаў на замену на 79-й хвіліне. У хуткім часе футбаліст заняў месца ў асноўным складзе камады. Улетку 2002 года быў набыты клубам ПСВ за 3,9 млн еўра.

### ПСВ 
У першым сезоне за ПСВ Робен правёў 33 матчы і забіў 12 галоў. Па заканчэнні сезона яго назвалі іграком года ў ПСВ разам з іншым нападнікам Мацеям Кежманам, з якім Робен стварыў тандэм у нападзе каманды, названы заўзятарамі ПСВ «Бэтмен і Робен». У 2004 годзе пераехаў у англійскі клуб «Чэлсі».

### «Чэлсі» 
Робен быў вымушаны прапусціць пачатак свайго першага сезона ў Англіі з-за траўмы, атрыманай у таварыскай гульні з італьянскім клубам «Рома», дзе Ар’ен у сутыкненні з Аліўе Дакурам атрымаў пералом плюсневаў косці. У выніку ён змог дэбютаваць у складзе «арыстакратаў» толькі ў лістападзе, у гульні чэмпіянату Англіі супраць «Эвертана», дзе быў прызнаны іграком матча. Свае першыя матчы Робен правёў добра, за што атрымаў тытул іграка месяца ў АПЛ.

### «Рэал Мадрыд» 
22 жніўня 2007 года Робен стаў іграком «Рэала», падпісаўшы кантракт на 5 гадоў. За пераход вінгера «Рэал» выплаціў «Чэлсі» суму ў 36,550 млн еўра. Гэтая купля стала 5-й па суме трансферам у гісторыі «Рэала», пасля Зінэдзіна Зідана, Луіша Фігу, Дэвіда Бекхэма і Раналду.

### «Баварыя» Мюнхен 
Улетку 2009 года Робен быў выстаўлены на трансфер. Прычынай гэтага стала купля «Рэалам» двух футбалістаў, Крыштыяну Раналду і Кака. Неўзабаве Робен быў набыты нямецкім клубам «Баварыя» з Мюнхена, які заплаціў за трансфер галандца 25 млн еўра.

У снежні 2018 года стала вядома, што па заканчэнні сезона Робен пакіне «Баварыю». У ліпені 2019 года, нягледзячы на прапановы ад іншых клубаў, абвясціў аб завяршэнні кар’еры.

### Вяртанне ў «Гронінген» 
У чэрвені 2020 года вырашыў аднавіць кар’еру іграка ў складзе роднага «Гронінгена». Значную частку сезона 2020/21 прапусціў з-за траўмы. У ліпені 2021 года вырашыў паўторна завяршыць кар’еру.

## Міжнародная кар’ера 
У складзе зборнай Нідэрландаў Робен дэбютаваў 30 красавіка 2003 года ў таварыскім матчы супраць зборнай Партугаліі, які скончыўся ўнічыю з лікам 1:1, у гэтай гульні Робен замяніў на 77-й хвіліне Марка Овермарса, таксама ў гэтай гульні дэбютаваў іншы малады футбаліст, Уэслі Снейдэр.

## Дасягненні 
### Клубныя 
 **ПСВ**:
* Чэмпіён Нідэрландаў: 2003
* Уладальнік Суперкубка Нідэрландаў: 2004

 **Чэлсі**:
* Чэмпіён Англіі (2): 2005, 2006
* Уладальнік Суперкубка Англіі: 2005
* Уладальнік Кубка Лігі (2): 2005, 2007
* Уладальнік Кубка Англіі: 2007

 **Рэал Мадрыд**:
* Чэмпіён Іспаніі: 2008
* Уладальнік Суперкубка Іспаніі: 2008

 **Баварыя**:
* Чэмпіён Германіі (8): 2010, 2013, 2014, 2015, 2016, 2017, 2018, 2019
* Уладальнік Кубка Германіі (5): 2010, 2013, 2014, 2016, 2019
* Уладальнік Суперкубка Германіі (2): 2012, 2018
* Пераможца Лігі чэмпіёнаў: 2013
* Уладальнік Суперкубка УЕФА: 2013

### Міжнародныя 
 **Нідэрланды**:
* Сярэбраны прызёр чэмпіянату свету: 2010
* Бронзавы прызёр чэмпіянату свету: 2014

## Асабістае жыццё 
Робен мае трох дзяцей: сыноў Люка 2008 года нараджэння і Кая 2012 года нараджэння і дачку Лін 2010 года нараджэння.

## Крыніцы 
## Спасылкі 
Катэгорыя:Футбалісты Нідэрландаў
Катэгорыя:Ігракі зборнай Нідэрландаў па футболе
Катэгорыя:Ігракі ФК Гронінген
Катэгорыя:Ігракі ФК Баварыя Мюнхен
Катэгорыя:Ігракі ФК Рэал Мадрыд
Катэгорыя:Ігракі ФК Чэлсі
Катэгорыя:Ігракі ФК ПСВ